Ari Vakkilainen

Ari Vakkilainen (s. 29. maaliskuuta 1959 HämeenlinnaSuomalaisen musiikin tiedotuskeskus Fimic  Viitattu 13.6.2013.) on suomalainen säveltäjä, pianisti, kulttuuripersoona ja anarkisti. Vakkilainen opiskeli Sibelius-akatemiassa, jonka pianolinjalta hän valmistui vuonna 1983. Vakkilainen on ollut myös John Cagen ja Brian Ferneyhoughin mestariluokilla. 

 Musiikki, elokuvat ja televisio 
Vakkilainen on säveltänyt muun muassa neljä oopperaa, kolme sinfoniaa sekä konserttoja, lukuisia pianosonaatteja ja kamarimusiikkia.Fimic/Ari Vakkilainen – List of Works, Suomalaisen musiikin tiedotuskeskus Fimic  Viitattu 13.6.2013. Vakkilaisen merkittävin teos on vuonna 1988 kantaesitetty ooppera Lätäkkö, jota Helsingin Sanomien kriitikko Seppo Heikinheimo piti vuosikymmenen suomalaisena oopperatapauksena. Hänen Punahilkka-oopperaansa esitettiin Suomenlinnassa vuonna 2000. Sävellystyön lisäksi Vakkilainen toimii pianonsoiton opettajana.Hiidenopisto, Musiikin kurssitarjonta 2012–2013  Viitattu 13.6.2013.

Vuonna 2002 Vakkilainen esitti Emmanuel Stenvallia Jari Halosen elokuvassa Aleksis Kiven elämä. Vuonna 2013 ensi-iltaan tulleessa Halosen elokuvassa Kalevala – Uusi aika Vakkilainen on Väinämöisen roolissa. Hän on myös esiintynyt Halosen televisiosarjassa Jerry Halloween vuonna 2009.

 Poliittiset näkemykset 
Poliittiselta näkemykseltään Ari Vakkilainen tunnetaan anarkistina, joka on julkaissut pamfletteja sekä kirjoittanut kolumneja ja artikkeleita muun muassa anarkistisen liikkeen historiasta Kapinatyöläinen-lehteen 1980-luvun lopulta lähtien. Lisäksi hän on julkaissut Nestor Mahnon elämää käsittelevän kirjan vuonna 1995.A. Vakkilainen: Nestor Mahno  Tasajako. Viitattu 27.5.2014. Anarkismiin hän kertoo tutustuneensa säveltäjä John Cagen kautta 1980-luvulla. Vakkilainen on herättänyt huomiota myös arvostelemalla kärkkäästi suomalaisen taiteen apurahajärjestelmää.

 Teoksia 
 Oopperat 
Lätäkkö (1988)
The Thunder - Perfect Mind (1996)
Punahilkka (2000)
Hiranyagarbha (2001-2005)
 Kirjoja 
Nestor Mahno (1995)

 Lähteet 

 Aiheesta muualla 
Ari Vakkilainen solistivieraana Jerry Halloween -televisiosarjassa vuonna 2009, Ylen Elävä arkisto
Ari Vakkilaisen tulkitsemia anarkistisia työväenlauluja

Luokka:Suomalaiset säveltäjät
Luokka:Suomalaiset pianistit
Luokka:Suomalaiset anarkistit
Luokka:Vuonna 1959 syntyneet
Luokka:Elävät henkilöt